Αθήνα: 15.12.2016

Αρ. Πρωτ.: 1891

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Νομοσχέδιο για το πλαστικό χρήμα: Σε αυτή τη χώρα, υπάρχουν και άτομα με αναπηρία**

Με κατεπείγουσα επιστολή της η ΕΣΑμεΑ εκφράζει την αγανάκτησή της για την ΕΞΑΦΑΝΙΣΗ των ατόμων με αναπηρία από το νομοσχέδιο που έχει εισαχθεί στη Βουλή για το πλαστικό χρήμα «Πτωχευτικός Κώδικας, Διοικητική Δικαιοσύνη, Τέλη - Παράβολα, Οικειοθελής αποκάλυψη αδήλωτων εισοδημάτων, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις».

Στο παρόν νομοσχέδιο, που εισήχθη στη Βουλή χωρίς καμία διαβούλευση και συμμετοχή της κοινωνίας, δεν έχει ληφθεί καμία μέριμνα σχετικά με την πρόσβαση των ατόμων με αναπηρία και δεν έχει αναγνωριστεί κανένα από τα προβλήματα που έτσι κι αλλιώς αντιμετωπίζουν καθημερινά τα άτομα με αναπηρία στις συνδιαλλαγές τους που αφορούν πλαστικό χρήμα και ηλεκτρονικές συναλλαγές. Το νομοσχέδιο εισήχθη για συζήτηση και ψήφιση στη Βουλή απολύτως ερήμην των πολιτών των οποίων ρυθμίζει τη ζωή και την καθημερινότητα, διαιωνίζοντας τον αποκλεισμό που έτσι κι αλλιώς βιώνουν καθώς και τις διακρίσεις και τα απροσπέλαστα περιβάλλοντα, όπως:

* Η συντριπτική πλειοψηφία των ΑΤΜ δεν είναι προσβάσιμα, όπως επίσης και οι ίδιες οι τράπεζες, αλλά και οι ιστοσελίδες των τραπεζών (και των υπουργείων).
* Τράπεζες αρνούνται, χωρίς δικαιολογία, να εκδώσουν πιστωτικές κάρτες σε τυφλούς!
* Στο νομοσχέδιο δεν υπάρχει καμία πρόβλεψη για το τι θα αντιμετωπίσουν άτομα με αναπηρία που ζουν σε δομές κλειστής περίθαλψης.
* Δεν υπάρχει καμία πρόβλεψη για το τι θα αντιμετωπίσουν άτομα με νοητική αναπηρία, βαριές και πολλαπλές αναπηρίες, ψυχικές παθήσεις.

**Στο παρόν νομοσχέδιο επιβάλλεται να εισαχθεί διάταξη σύμφωνα με την οποία τα θέματα που αφορά στα άτομα με αναπηρία θα προβλεφθούν με υπουργική απόφαση, η οποία θα συνταχθεί σε διαβούλευση με την ΕΣΑμεΑ.**

Οι συντάκτες του νομοσχεδίου επιβάλλουν οριζόντια μέτρα με πλήθος διακρίσεων, καταστρατηγώντας κάθε έννοια ισονομίας, για το 10% του ελληνικού λαού.

**Η επιστολή** [**https://is.gd/awF4eV**](https://is.gd/awF4eV)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.* Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**